Diari Oficial de la Generalitat Valenciana


Sumari del DOGV 9834, del 23-04-2024 (2024/3478)

RESOLUCIÓ de 16 d'abril de 2024, de la Presidència de la Generalitat, per la qual es proveeixen els llocs de treball 27052 i 33677, anunciats per la convocatòria 7/24, de 17 de gener de 2024 (DOGV 9773; 24.01.2024).
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9834

Data del DOGV
:   23-04-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/3478


Data del document
:   16-04-2024

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * Presidència de la Generalitat

RESOLUCIÓ de 16 d'abril de 2024, de la Presidència de la Generalitat, per la qual es proveeixen els llocs de treball 27909 i 33155, anunciats per la convocatòria 7/24, de 17 de gener de 2024 (DOGV 9773; 24.01.2024). [2024/3478]  
Vist l'informe preceptiu i vinculant emés per la Direcció General de Funció Pública sobre el compliment dels requisits de participació de les persones interessades per a la provisió, pel sistema de lliure designació, dels llocs de treball de naturalesa funcionarial anunciats per convocatòria 7/2024 (DOGV 9773, 24.01.2024), resulta el següent:  
  
Per al lloc núm. 27868, cap Servei Difusió de l'Acció del Consell, s'ha presentat una sola persona que compleix els requisits exigits. Tenint en compte els mèrits acreditats, especialment la seua formació acadèmica i la seua trajectòria professional en comunicació pública institucional, es considera idònia per al lloc convocat Inmaculada Iborra Ibars.  
  
Per al lloc núm. 33358, cap secretaria director/a general, s'ha presentat una sola persona que complix b els requisits exigits, M. Mar Gimeno López de Atalaya. La persona candidata té acreditada experiència professional i titulació acadèmica suficient per a l'acompliment del lloc, i ha demostrat, a més, professionalitat i eficàcia en l'exercici d'este durant el temps en què l'ha exercit, la qual cosa ratifica la seua competència i idoneïtat per a l'exercici del lloc de treball objecte de la convocatòria.  
De conformitat amb el que disposen l'article 115 de la llei 4/2021, de 16 d'abril, de la Generalitat, de la funció pública valenciana, així com la base quarta de la resolució de la convocatòria esmentada, i l'article 62 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i en virtut del que disposa l'apartat sisé de la Resolució de 8 de novembre de 2023, del president de la Generalitat, per la qual delega determinades atribucions en diferents òrgans de la Presidència (DOGV 9723, 13.11.23), resolc:  
  
  
Primer  
Nomenar Inmaculada Iborra Ibars, funcionària de carrera de l'Administració de la Generalitat amb NRP \*\*\*6809\*\*E0, cap del Servei de Difusió de l'Acció del Consell, lloc número 27497, subgrup A1, complement de destí nivell 28 i complement específic E050.  
  
  
Segon  
Nomenar M. Mar Gimeno López de Atalaya, funcionària de carrera del subgrup C2, amb NRP \*\*\*3544\*\*B0, cap secretaria director/a general, lloc número 33139, subgrup C1/C2, complement de destí nivell 16 i complement específic E032.  
  
Tercer  
El cessament en l'actual lloc de treball de les persones nomenades es produirà d'ofici el mateix dia de la publicació de la present resolució en el Diari Oficial de la Generalitat Valenciana, i la presa de possessió en els llocs adjudicats es produirà l'endemà d'esta publicació.  
  
  
Quart  
Conforme amb l'article 34 de la Llei 4/2021, de 16 d'abril, de la funció pública valenciana, el personal funcionari procedent d'altres administracions públiques que passa a ocupar llocs de treball mitjançant convocatòries de provisió de llocs no s'integrarà en els cossos, escales o agrupació professional propis d'aquella a la qual accedisca.  
  
Contra la present resolució, que posa fi a la via administrativa, es podrà interposar, potestativament, un recurs de reposició davant el mateix òrgan que ha dictat l'acte, en el termini d'un mes comptat des de l'endemà de la notificació, o bé, un recurs contenciós administratiu davant el jutjat contenciós administratiu de València, o davant el jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la notificació. Tot això de conformitat amb el que estableixen els articles 123 i 124, en relació amb la disposició transitòria tercera de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
València, 16 d'abril de 2024.- El sotssecretari (p. d. R 08.11.2023; DOGV 9723, de 13.11.23): Joaquín Vañó Gironés.